ΑΠΟΛΟΓΙΣΜΟΣ ΠΕΠΡΑΓΜΕΝΩΝ 9 ΜΗΝΩΝ  
ΔΗΜΟΣΙΟΣ ΧΩΡΟΣ

Τα Τεχνικά Συνεργεία του Δήμου εκτελούν καθημερινά έργα για την αποκατάσταση οδοστρωμάτων, την απελευθέρωση πεζοδρομίων από εμπόδια, μικροεπεμβάσεις ή εργασίες συντήρησης σε Παιδικούς Σταθμούς, σχολικά και άλλα Δημοτικά κτίρια, ενώ κάνουν τοποθέτηση και συντήρηση στυλίσκων και πινακίδων σήμανσης, καθώς και κατασκευή και συντήρηση των διαγραμμίσεων.  
Με στόχο την άρση του οδικού κινδύνου, πεζών και οχημάτων πραγματοποιήθηκαν αποκαταστάσεις πεζοδρομίων και πεζοδρόμων σε 18 σημεία του Δήμου, ενδεικτικά αναφέρονται:  
Γυμναστήριο Ζηρινείου, Λεωφ. Ελευθερίου Βενιζέλου (Εθνική Τράπεζα), Λεωφόρος Κηφισίας, ΗΣΑΠ Κηφισιάς, Δημοτικό Σχολείο Εκάλης, Τατοΐου, Χαριλάου Τρικούπη, Στροφυλίου, Σαρανταπόρου, Ευαγγελίστριας, Θάσου, Ιλισίων, Μακεδονίας, Ρέμβης, Εμ.Μπενάκη, Πλάτωνος, Αριστείδου και Φρύνης.   
Ως προς τις επισκευές των κυβόλιθων, πραγματοποιήθηκαν επεμβάσεις σε 10 σημεία, ενδεικτικά αναφέρονται:  
Ο κοινόχρηστος χώρος γύρω από την εκκλησία της Αγίας Ματρώνας, ο πεζόδρομος της οδού Θήρας, οι οδοί Κολοκοτρώνη, Σκουφά, Φωκαίας, Καζαντζάκη, Αργυροπούλου & Κολοκοτρώνη, Κ.Βάρναλη, Κρήνης & Πολυτεχνείου και το Αθλητικό Κέντρο (Σπίτι του Αθλητή).  
Υλοποιώντας την προεκλογική δέσμευση της Διοίκησης για την απελευθέρωση πεζοδρομίων, αναφέρονται ενδεικτικά οι παρεμβάσεις που έγιναν σε σημεία του Δήμου μας:   
Πεζοδρόμια επί της Λεωφόρου Κηφισίας από Πλατεία Πλατάνου ως Όθωνος, οδός Μυρσίνης, Στροφυλίου, Εχίνου, Πατρών, Περγάμου, Διονύσου, Παλλάδος, Κανάρη, Στεφάνου Δέλτα και Διονύσου.   
Επισκευές, επανατοποθετήσεις και νέες τοποθετήσεις κιγλιδωμάτων πραγματοποιήθηκαν στις οδούς:   
Ρόδων, Κ.Βάρναλη & Ανακρέοντος, Λεβίδου & Κολοκοτρώνη, στην Πλατεία Ηρώου Ν.Ερυθραίας και στην Πλατεία Ν.Πλαστήρα.  
Επίσης, κατασκευάστηκαν σκάφη και ράμπες για ΑμεΑ σε δημοτικούς χώρους, με ενδεικτικά σημεία:  
Το Δημοτικό Κτίριο «ΚΕΜΜΕ», το ΚΕΚΟΙΠΟ Κηφισιάς και το Μνημείο Άγνωστου Στρατιώτη Ν.Ερυθραίας.  
Στον αύλειο χώρο του παρεκκλησίου Χελιδονούς (Κηφισιά) κατασκευάστηκε στέγαστρο και έγιναν αναδιαμορφώσεις. Επιπρόσθετα, επί της οδού Κυριαζή και Αγ.Δημητρίου, έγινε καθαίρεση αυθαίρετων κατασκευών και αποκατάσταση του χώρου.  
Με στόχο την επίτευξη της καλύτερης δυνατής διαχείρισης ζητημάτων που αφορούσαν στο Δημόσιο Χώρο, η Επιτροπή Πολεοδομικών και Τεχνικών Θεμάτων, συνεδρίασε 9 φορές σε διάστημα 6 μηνών. Η Επιτροπή εξέδωσε γνωμοδοτήσεις για τα θέματα των πλευρικών διοδίων, την Τοπική Κανονιστική για τα πεζοδρόμια και για την ψηφιοποίηση των κοινόχρηστων χώρων.  
Ως προς τα ζητήματα κυκλοφοριακού φόρτου, κατόπιν αυτοψίας στα σημεία όπου μας επισημαίνουν ότι υπάρχει κυκλοφοριακό πρόβλημα, επικοινωνούμε σε καθημερινή βάση με την Τροχαία Κηφισιάς, με σκοπό να δοθούν άμεσα λύσεις στα αιτήματα των πολιτών.